

**Резюме**

През последните години бяха положени усилия за подобряване на качеството и ефикасността на словашката правосъдна система, които започнаха да дават обещаващи резултати. Правосъдната система обаче се характеризира с много ниско равнище на усещането за независимост на съдебната власт както сред широката общественост, така и сред предприятията. От 2019 г. насам този проблем се изостря от сериозни опасения за цялостния интегритет (почтеност) на съдебната власт и прокуратурата. Правителството, назначено през март 2020 г., обяви редица реформи в чувствителни области, като например процедурите за назначаване на членове на Съдебния съвет, Конституционния съд и Върховния съд, както и на главния прокурор, и въвеждане на определена възраст за пенсиониране на съдиите.

Борбата с корупцията е определена като един от ключовите приоритети в политическата програма на новото правителство, което обяви редица реформи за подобряване на ситуацията. Капацитетът за разкриване, разследване и наказателно преследване на корупционни престъпления е възпрепятстван от липсата на ресурси и специализиран аналитичен експертен опит както в Специалната прокуратура, така и в Националната агенция за борба с престъпността, а също така от трудностите при получаването на доказателства. Лобистките дейности не са регламентирани, а разпоредбите за „кадрова въртележка между държавния и частния сектор“ са слаби. В началото на 2020 г. влезе в сила новото законодателство относно декларациите за имуществено състояние и конфликт на интереси на членовете на правителството и другите лица, заемащи публични длъжности.

Конституцията и вторичното законодателство на Словакия осигуряват стабилна правна уредба за защита на свободата на изразяване на мнение, правото на достъп до обществена информация, създаването на структури за осигуряване на медиен плурализъм и правата на печата. Въпреки това беше изразена загриженост поради липсата на стабилни правила за осигуряване на прозрачност на собствеността върху медиите, за предотвратяване на конфликти на интереси между собствениците на медии и политическите партии и за създаване на рамка за разпространение на държавната реклама. Счита се, че убийството на разследващия журналист Ян Куцяк и неговата годеница през 2018 г. бележи истински поврат в словашкото общество и че е довело до повишаване на обществената осведоменост относно необходимостта да се подобри безопасността на журналистите.

Що се отнася до системата за взаимозависимост и взаимоограничаване в Словакия, необходимо е законодателният процес да бъде подобрен, като се засили участието на заинтересованите страни и гражданското общество, а съществуващата рамка за оценка на въздействието се използва по-добре. Независими органи като Националния център за правата на човека или обществения защитник на правата играят важна роля за осигуряване на взаимозависимост и взаимоограничаване, но трябва да разполагат с пълния набор от правомощия, за да изпълняват ефективно своите роли. Правителството обяви планове за реформи, които да укрепят върховенството на закона, по-специално реформи за разширяване на правомощията на Конституционния съд. Върховенството на закона, като предмет на публични дебати, през последните години има все по-голямо значение, което може да насърчи създаването на по-силна култура на върховенство на закона.

1. **Правосъдна система**

Съдебната система на Словашката република се състои от 54 окръжни съдилища, 8 регионални съдилища, Специализиран наказателен съд, Върховен съд и словашки Конституционен съд[[1]](#footnote-1). В Словакия няма отделен клон на административните съдилища. Регионалните съдилища функционират като апелативни съдилища по граждански, търговски и наказателни дела, като същевременно изпълняват функции на първоинстанционни съдилища по административни въпроси. Специализираният наказателен съд е компетентен да разглежда сериозните наказателни дела, посочени в съответната разпоредба на Наказателно-процесуалния кодекс[[2]](#footnote-2). Съдебният съвет играе централна роля в самоуправлението на съдебната власт и при назначаването, временното отстраняване и освобождаването от длъжност на съдии, както и при поддържането на съдебната етика. Към момента половината от членовете му (9 от 18) са съдии, избрани от своите колеги. Някои от останалите членове на Съдебния съвет в сегашния му състав се назначават от президента, парламента и правителството на Словакия[[3]](#footnote-3). Прокуратурата на Словакия е независим държавен орган, оглавяван от главния прокурор[[4]](#footnote-4).Словашката адвокатска колегия е независима самоуправляваща се професионална организация[[5]](#footnote-5).

**Независимост**

**От август 2019 г. продължават да се засилват отдавнашни опасения относно независимостта и интегритета на словашката правосъдна система.** Разкритията и констатациите от наказателните разследвания показват наличието на редица случаи на корупция по високите етажи на властта. Това включва опасения относно евентуалното упражняване на неправомерно влияние и наличието на тайни споразумения между отделни членове на изпълнителната власт и други политици над и с членове на съдебната власт, включително високопоставени съдии[[6]](#footnote-6). Освен това възникнаха подозрения по отношение на отделни случаи на злоупотреба със служебно положение от страна на съдии и прокурори, сред които и бивш главен прокурор[[7]](#footnote-7). През есента на 2019 г. тези събития предизвикаха обществени протести и засилиха призивите към органите за полагане на допълнителни усилия за намаляване на корупцията в словашката правосъдна система. Срещу съдии и прокурори, някои от които са били временно отстранени от длъжност или са подали оставка, са образувани редица дисциплинарни производства, както и наказателни разследвания. В някои случаи продължаващите наказателни разследвания водят и до задържане на съдии и прокурори[[8]](#footnote-8).

**Равнището на усещане за независимост на съдебната власт в Словакия остава много ниско, въпреки усилията в миналото за укрепване на нейната независимост и прозрачност**. Равнището на усещане за независимост на съдилищата и съдиите сред широката общественост в Словакия остава много ниско, като е очевидно, че малка част както от общото население, така и от дружествата възприемат равнището на независимост на съдебната власт като *„относително добро или много добро“* (26 % отобществеността и 15 % от дружествата). Причината, поради която най-често се посочва усещането за липса на независимост на съдебната власт, е свързана с намеса или натиск от страна на правителството и политиците[[9]](#footnote-9). Заслужава да се отбележи, че това сравнително ниско равнище на усещането за независимост на съдебната власт се запазва за продължителен период[[10]](#footnote-10), което се признава и от словашките органи[[11]](#footnote-11).

**Правителството обяви планове за реформа за укрепване на независимостта на съдебната власт и интегритета.** В този контекст е необходимо да се припомнят опитите на предишни правителства да се справят с някои отдавнашни опасения относно интегритета на съдиите, което доведе до промяна на Конституцията на Словакия и включваше въвеждане на противоречиви задължителни проверки на съдиите и кандидатите за съдии въз основа на информация от словашкия орган за национална сигурност[[12]](#footnote-12). В знаково решение от 30 януари 2019 г.[[13]](#footnote-13) словашкият Конституционен съд постанови, че тези проверки са в нарушение на принципа на независимост на съдебната власт и че изменението на Конституцията от 2014 г. е противоконституционно[[14]](#footnote-14).

**Правителството обяви планове за реформи, насочени към промяна на настоящия състав на Съдебния съвет**. Тези планове включват процеса на назначаване, наред с другото, за да се гарантира регионално представителство и да се засили контролът върху декларациите за имуществено състояние на съдиите[[15]](#footnote-15). Бяха назначени шестима нови членове — на 23 април 2020 г., 26 април 2020 г. и 20 май 2020 г.[[16]](#footnote-16), а новият председател на Съдебния съвет беше избран на 29 юни 2020 г.[[17]](#footnote-17), след оставката на някои от неговите членове на 23 март 2020 г.[[18]](#footnote-18) и оставката на бившия председател на 23 юни 2020 г.[[19]](#footnote-19).

**Правителството също така обяви планове за подобряване на процеса на назначаване на членове на Конституционния съд.** През последните години назначаването на нови съдии в Конституционния съд многократно е ставало обект на спорове между правителството, парламента и словашкия президент, в резултат на което процесът на назначаване редовно е отлаган за продължителни периоди, като дори е застрашавано правилното функциониране на Съда. Всъщност през 2019 г. са били назначени само четирима от предвидените 13 съдии[[20]](#footnote-20), тъй като процедурата за подбор и назначаване на останалите съдии не е била приключена[[21]](#footnote-21). Този въпрос е разгледан в съответна за държавата препоръка в контекста на европейския семестър през 2019 г.[[22]](#footnote-22). Положителното е, че през октомври 2019 г. словашкият президент назначи останалите съдии в Конституционния съд, като сложи край на безизходицата, която съществуваше от февруари 2019 г.

**Освен това правителството обяви, че ще въведе определена възраст за пенсиониране на съдиите.** Плановете включват въвеждане на определена възраст за пенсиониране от 65 години за съдиите и 70 години за съдиите от Конституционния съд[[23]](#footnote-23), тъй като в момента в Словакия не съществува определена възраст за пенсиониране на съдиите[[24]](#footnote-24). Важно е тази предвидена реформа да бъде в съответствие с изискванията[[25]](#footnote-25) на законодателството на ЕС, както и да се вземат предвид препоръките на Съвета на Европа, свързани с независимостта на съдебната власт[[26]](#footnote-26).

**Качество**

**През последните години усилията за подобряване на качеството на словашката правосъдна система се увеличиха.** На фона на поредица специфични за всяка държава препоръки в контекста на европейския семестър през 2014, 2016 и 2017 г. за подобряване на ефикасността и качеството на словашката правосъдна система[[27]](#footnote-27) словашките органи започнаха да осъществяват редица реформи, насочени към подобряване както на ефикасността, така и на качеството на словашката правосъдна система. Този процес се основава и на цялостен функционален преглед на словашката правосъдна система[[28]](#footnote-28), в който са набелязани редица области за реформите[[29]](#footnote-29) и са предвидени 62 препоръки за подобряване на ефикасността и качеството на словашката правосъдна система.

**Реформите на правосъдната система са приети и се прилагат, като същевременно са обявени допълнителни реформи.** Това включва по-специално въвеждането на така наречените „летящи“ или гост-съдии за справяне с временните затруднения при значително натоварване в отделни съдилища, законодателни мерки за отписване на стари и неактивни изпълнителни дела, които са представлявали източване на ресурси, и текущи проекти за преценяване на тежестта на делата, както и определяне на времеви рамки.

**Словакия активно се ангажира с напредъка на цифровизацията на съдебната си система.** Правителството обяви, че възнамерява да насърчи допълнително по-широкото използване на информационните технологии в съдилищата[[30]](#footnote-30). Това би допълнило текущите усилия за надграждане на наличните ИТ инструменти и аналитичния капацитет[[31]](#footnote-31). По-специално един обещаващ пример е завършеният проект за табла за изпълнението за всички словашки съдилища с цел повишаване на прозрачността и визуализиране на ключовите показатели за изпълнението[[32]](#footnote-32), като той вече е привлякъл интереса на заинтересовани страни извън Словакия. Определени ИТ проекти получават техническа подкрепа на европейско равнище[[33]](#footnote-33). В проучване от 2018 г. е направено заключението, че в словашката съдебна система вече се наблюдават сравнително високи равнища на прозрачност[[34]](#footnote-34).

**По отношение на достъпа до правосъдие и потенциално високите съдебни такси остават някои предизвикателства.** Правната помощ за лица в риск от бедност все още не е напълно достъпна, а съдебните такси при специални търговски спорове са сред най-високите в ЕС[[35]](#footnote-35). Правителството обяви, че ще бъде направен преглед на съществуващата система за правна помощ, за да бъдат преразгледани съществуващите съдебни такси[[36]](#footnote-36) и да бъде обхваната по-голяма група от хора с ниски доходи, които не могат да получат достъп до правосъдие по друг начин.

**Ефикасност**

**Ориентираните към ефикасност реформи, предприети през последните години, започнаха да дават резултати и до този момент словашката правосъдна система до голяма степен успява да се справи с натоварването си.** По-специално съдилищата продължават да се представят ефикасно по отношение на продължителността на производствата по граждански и търговски съдебни спорове на първа инстанция (157 дни през 2018 г. спрямо 171 дни през 2017 г.) и дела на приключените производства (130,6 % през 2018 г.), като същевременно е намалял броят на новите дела. Резултатите на съдилищата по административните дела обаче са спаднали, като делът на приключените производства е намалял (96,1 % през 2018 г. спрямо 118,1 % през 2017 г.), а продължителността на съдебните производства допълнително се е увеличила (401 дни през 2018 г. спрямо 317 дни през 2017 г.)[[37]](#footnote-37).Властите посочиха също, че все още са налице някои предизвикателства, свързани с по-ефикасното разрешаване на по-стари дела, т.е. онези, които се разглеждат повече от две години. Правителството обяви планове за създаване на нов Върховен административен съд, за реформа на съдебната карта на Словакия и за повишаване на специализацията на съдиите[[38]](#footnote-38).

1. **Уредба за борба с корупцията**

Правната и институционалната уредба за предотвратяване, разследване и наказателно преследване на корупцията до голяма степен е налице. Компетентността за предотвратяване, разкриване и наказателно преследване на корупцията се споделят между няколко органа. Правителствената служба е централният орган за координация на предотвратяването на корупцията. Националната агенция за борба с престъпността към Президиума на полицейските сили отговаря за разкриването и разследването на корупционни престъпления, с изключение на корупционни престъпления, извършени от полицейски служители и някои правоприлагащи органи, които попадат в сферата на компетентност на Бюрото за инспекция. Специалната прокуратура е компетентна за разследването на престъпления. Понастоящем контролът върху декларациите за имуществено състояние на национално равнище се извършва от парламентарна комисия, а на местно равнище — от комисия на местния съвет.

**През последните три поредни години Словакия постигна резултат от 50/100 по Индекса за възприятие на корупцията на „Прозрачност без граници“, като се нареди на 16-то място в Европейския съюз и на 59-то в световен мащаб**[[39]](#footnote-39). 87 % от респондентите считат, че корупцията е широко разпространена (средната стойност за ЕС е 71 %), а 41 % от хората се чувстват лично засегнати от корупцията в ежедневието си (средната стойност за ЕС 26 %)[[40]](#footnote-40). Според проучванията 88 % от дружествата възприемат корупцията като широко разпространена (средната стойност за ЕС е 63 %), а 53 % от дружествата считат, че корупцията е проблем за извършването на стопанска дейност (средната стойност за ЕС е 37 %). Според 37 % от хората има достатъчно на брой успешно приключили наказателни преследвания, за да се възпрат хората от корупционни практики (средната стойност за ЕС е 36 %), а 13 % от представителите на дружествата са отговорили, че физическите лица и предприятията, заловени за подкуп на висш служител, са получили подходящо наказание (средната стойност за ЕС е 31 %)[[41]](#footnote-41).

**Борбата с корупцията е определена като един от ключовите приоритети в политическата програма на новото правителство**, което обяви редица реформи в тази област. Това е в отговор на общественото недоволство по повод разкритията, направени в контекста на разследването на убийството на журналиста Ян Куцяк и неговата годеница Мартина Кушнирова, че висш олигарх е оказал значително влияние върху политиците, правоприлагащите органи и съдебната власт. През март 2019 г. тези разкрития предизвикаха, наред с другото, оставката на главния прокурор[[42]](#footnote-42).

**Наказателноправната уредба за борба с корупцията до голяма степен е налице, като са създадени специализирани институции.** Криминализирани са всички форми на активна, пасивна, пряка и непряка корупция. В резултат на третия кръг на оценка на прилагането на Конвенцията на ОИСР за борба с подкупването[[43]](#footnote-43) бяха изменени националните разпоредби относно престъпленията, свързани с подкупване на чуждо длъжностно лице. Словакия прие ново законодателство относно наказателната отговорност, в което са уредени санкциите, приложими към юридическите лица[[44]](#footnote-44).

**Компетентността за предотвратяване, разкриване и наказателно преследване на корупцията се споделят между няколко органа.** Правителствената служба е централният орган за координация на предотвратяването на корупцията, като включва секторни координатори за борба с корупцията, които съществуват към всеки централен административен орган от 2019 г. насам. През декември 2019 г. Правителствената служба въведе специален софтуерен инструмент за повишаване на ефективността на управлението на риска от корупция. Националната агенция за борба с престъпността към Президиума на полицейските сили (NAKA) отговаря за разкриването и разследването на корупционни престъпления, с изключение на корупционни престъпления, извършени от представители на полицията и някои правоприлагащи агенции[[45]](#footnote-45), които попадат в сферата на компетентност на Бюрото за инспекция. Специалната прокуратура е компетентна за разследването на престъпления в рамките на материалната компетентност на Специализирания наказателен съд (SCC), който представлява първоинстанционен съд, създаден през 2009 г.

**През последните години са разследвани и са обект на наказателно преследване едва няколко случая на корупция по високите етажи на властта.** През 2018 г., според статистиката на Специалната прокуратура, обвинените в корупция лица са били едва 48, което е най-ниският брой от 2009 г. насам, докато споразумения с прокуратурата са сключили 63 лица. В адресираната до Словакия специфична за държавата препоръка в контекста на европейския семестър през 2019 г. се посочва, че корупцията продължава да представлява предизвикателство, тъй като Словакия разполага с ограничен капацитет за разследване и наказателно преследване на случаи на корупция по високите етажи на властта[[46]](#footnote-46). По тази причина от Специализирания наказателен съд са били разглеждани много малко дела за корупция по високите етажи на властта. В това отношение представлява проблем слабата защита, предлагана на лицата, сигнализиращи за нередности. Разкриването на корупционни престъпления продължава да се осъществява на много ниско равнище, като наказателно преследваните случаи на корупция по високите етажи на властта са малобройни.

**Ефективността на специализираните институции за борба с корупцията представлява сериозно предизвикателство.** През 2019 г. Националната агенция за борба с престъпността (NAKA) беше реорганизирана, но ресурсите ѝ не са увеличени. Едно от ключовите предизвикателства, установени от заинтересованите страни по отношение на разкриването и наказателното преследване на корупцията, включително по високите етажи на властта, е капацитетът за разследване. По-специално капацитетът за установяване на първите признаци на корупция е затруднен от липсата на ресурси и на специфичен експертен опит[[47]](#footnote-47). Специалната прокуратура е изразила безпокойство по отношение на ресурсите, с които разполага. Там работят един прокурор на длъжността ръководител на отдел за борба с корупцията в прокуратурата и още четирима прокурори. Всеки прокурор отговаря средно за приблизително 80 дела едновременно, което поставя под въпрос ефективното наблюдение на разследванията. Специалната прокуратура е поискала повече ресурси, но засега, изглежда, няма планове за увеличаване на броя на прокурорите.

**Законът от 2019 г. за защита на лицата, сигнализиращи за нередности, има за цел увеличаване на мерките за защита чрез създаване на независима служба за подаване за жалби, но засега прилагането му се забавя.** Законът е приет през януари 2019 г.[[48]](#footnote-48), но към септември 2020 г. ръководителят на службата не е назначен и тя все още не е започнала да изпълнява своите функции.Целта на новия закон е да се отговори на опасенията, изразени в предходната рамка, а именно несигурността, произтичаща от изискването за добросъвестно подаване на сигнал, несъответствията в защитата, предоставяна на различните категории длъжностни лица, и липсата на едновременни вътрешни и външни канали за сигнализиране за нередности[[49]](#footnote-49).

**Понастоящем лобирането не е регламентирано в Словакия, а ограниченията след напускане на работа са слаби.** Частични мерки и правила, като ограничения за подаръците, получавани от държавни служители във връзка с публичните им функции, се уреждат от Закона за конфликта на интереси[[50]](#footnote-50). Програмата на новото правителство съдържа и ангажимент за приемане на закон за лобирането, който да съчетава законодателни мерки, задължителен регистър на лобистите, кодекс за поведение и създаването на специален регистър (относно областите на предвидено лобиране, информацията за клиентите на лобистите, разходите и възнаграждението за лобистка дейност)[[51]](#footnote-51). В тази връзка в плана за борба с корупцията, приет през септември 2019 г., вече се предвижда министерството на правосъдието да представи законопроект на правителството до края на 2021 г. Що се отнася до „кадровата въртележка“ между държавния и частния сектор, разпоредбите относно положението след напускане на работа са включени в Закона за конфликта на интереси. Той се отнася изключително за държавни служители, които са заемали изпълнителни длъжности, или за членове на колективен орган за вземане на решения, но не и за съветници и висши държавни служители, тясно свързани с висшите изпълнителни функции. Ограниченията след заемане на публична длъжност (период на прекъсване) се прилагат за срок от една година след изтичането на мандата (в случай че лицето е имало правомощия за вземане на решения относно подкрепа, обезщетения или освобождаване от задължения за период от две години преди края на своя мандат или е сключило договор за обществена поръчка по време на своя мандат). В това отношение Групата държави срещу корупцията (GRECO) отбеляза доста ограничения обхват на разпоредбите и препоръча по-широки ограничения, които да включват и висши държавни служители на висши изпълнителни длъжности, както и въвеждането на правила за предотвратяване на лобирането от страна на бивши висши служители след напускането им[[52]](#footnote-52).

**Новото законодателство относно декларациите за имуществено състояние и конфликт на интереси на членовете на правителството и другите лица, заемащи публични длъжности, влезе в сила на 1 януари 2020 г.** С новия закон[[53]](#footnote-53) беше разширен обхватът на имуществото, което трябва да бъде декларирано от държавните служители (за да бъдат включени използването на движимо и недвижимо имущество, принадлежащо на трети лица, и спецификация на получените подаръци). Целта на новия закон е да се отстранят недостатъците на законодателството, изтъкнати в препоръките на GRECO[[54]](#footnote-54). Със Закон № 66/2019 се разширява кръгът на държавните служители, обхванати от Конституционния закон за конфликт на интереси, така че да включва президента и членовете на надзорни съвети на юридически лица, в които държавата има мажоритарно участие, както и кметовете на градове[[55]](#footnote-55).

**Понастоящем контролът върху декларациите за имуществено състояние на национално равнище се извършва от парламентарна комисия, а на местно равнище — от комисия на местния съвет.** Новото правителство се ангажира да създаде независима институция, която не само да проверява декларациите за имуществено състояние, но и да отговаря за етичните въпроси. В националния план за действие се изисква правителствената служба и други съответни органи да преразгледат механизма за декларациите за имущественото състояние. Създадена е специална работна група с представители на съответните държавни органи, включително Съдебния съвет, Главната прокуратура и Националния съвет, както и две неправителствени организации (НПО)[[56]](#footnote-56).

**Системите относно почтеността (интегритета) в публичната администрация са подобрени чрез изменение на Закона за държавния служител.** Това се отнася до държавните служители, включително министри, държавни секретари и ръководители на централни органи на държавната администрация. Тези законодателни промени включват етичен кодекс за държавния служител[[57]](#footnote-57) и система за оценка на съответствието на действията на държавния служител с кодекса. С кодекса се утвърждават основните етични ценности за държавните служители: политическа неутралност, безпристрастност, обществен интерес, достойнство и уважение в междуличностните отношения.

1. **Медиен плурализъм**

В Конституцията на Словакия се прогласяват свободата на изразяване на мнение, правото на достъп до информация и правото на изразяване на мнение с думи, в печатна форма, чрез изображения или по друг начин, както и правото на търсене, получаване и разпространение на идеи и информация. Правото на достъп до информация е намерило правен израз в Закона за свобода на информацията[[58]](#footnote-58). Законът за излъчването и препредаването[[59]](#footnote-59) цели осигуряване на плурализъм на информацията, докато в Закона за печата[[60]](#footnote-60) са установени правилата, свързани с печата и журналистите. Въпреки че свободата на изразяване на мнение като цяло се счита за надеждно защитена в Словакия, в наказателното законодателство е предвидено най-строгото наказание за клевета измежду всички държави — членки на ЕС — лишаване от свобода до 8 години. Правителството обяви намерението си да реформира правната уредба за някои онлайн медийни услуги, както и финансовите ресурси, които се отпускат на съответните регулаторни органи[[61]](#footnote-61).

**Съществува Съвет за излъчването и препредаването, който има ясни правомощия и отговорности.** Мисията на този съвет е да се засили общественият интерес към упражняването на правото на информация, свободата на изразяване на мнение, както и правото на достъп до културни ценности и образование. Освен това Съветът има за задача да прилага държавните разпоредби в областта на излъчването, препредаването и предоставянето на аудиовизуални медийни услуги. Съветът, наред с другото, издава лицензи за излъчване, разглежда всички съответни жалби, може да разпореди спиране на препредаване, налага санкции на излъчващи оператори, препредаващи оператори и доставчици на аудиовизуални медийни услуги по заявка и осигурява сътрудничество със саморегулиращите се органи. Органът разполага със собствен бюджет и разпределените ресурси се считат за достатъчни за изпълнението на неговите задачи[[62]](#footnote-62). Със закон[[63]](#footnote-63) са установени ясни правила за назначаване и освобождаване на членовете на Съвета. При мониторинга на медийния плурализъм за 2020 г.[[64]](#footnote-64) се стига до заключението, че независимостта на Съвета като цяло е гарантирана, като рисковият фактор остава стабилен и нисък, но като нов проблем се посочва нарастващото номиниране на политически фигури. Организации на гражданското общество се оплакват, че през последния изборен период Съветът не е извършил правилен мониторинг на обществената телевизия[[65]](#footnote-65).

**В Словакия не е въведена систематична регулаторна рамка, която да позволява прозрачност на собствеността върху медиите**. Ето защо при мониторинга на медийния плурализъм за 2020 г. се стига до заключението, че това представлява най-рисковата област за държавата. При Мониторинга на медийния плурализъм за 2020 г. се посочва още, че макар в Закона за регистъра на партньорите от публичния сектор[[66]](#footnote-66) да се допуска непряко оповестяване на действителните собственици на основни медии, медиите, които не работят с държавата или не получават публично финансиране, не са посочени в него. Съветът за излъчването и препредаването и министерството на културата събират частична информация за собствениците на традиционните медии, но не разполагат с правните инструменти за получаване на информация по отношение на действителните собственици и бенефициери. Словашките органи посочиха, че това поражда съществен проблем по отношение на електронните медии и че въпросът се очаква да бъде разрешен чрез законодателна намеса. В този контекст следва също да се припомни, че с преразгледаната Директива за аудиовизуалните медийни услуги държавите членки се насърчават да приемат законодателни мерки, в които се предвижда доставчиците на медийни услуги под тяхна юрисдикция да предоставят достъп до информация относно тяхната структура на собственост, включително действителните собственици.

**По отношение на политическата независимост в Словакия липсват правните гаранции, които по ефективен начин биха предотвратили конфликт на интереси между собствениците на медии и управляващите партии, пристрастни групи или политици.** Този проблем изглежда особено остър в местните публикации през изборните периоди, като се има предвид, че повечето местни медии се финансират или притежават съвместно от местни общински органи. От друга страна, големите вестници и информационни агенции продължават да показват устойчивост на политически натиск.

**Към момента не съществува рамка за регулиране на разпространението на държавната реклама.** Словашките органи посочиха, че в Закона за излъчването и препредаването не се дава определение на понятието „държавна реклама“. Всички договори между държавния и частния сектор обаче се регистрират в централния регистър на договорите. Този регистър е публично достъпен и съответно осигурява известна степен на прозрачност в това отношение. Редакционната автономия зависи от саморегулирането, за което в мониторинга на медийния плурализъм за 2020 г. се посочва, че е обикновено ефективно при субектите, прилагащи етичния кодекс на словашкия синдикат на журналистите.

**Убийството на журналиста Ян Куцяк и годеницата му Мартина Кушнирова през 2018 г. предизвика широк дебат в словашкото общество относно безопасността на журналистите.** Дебатът беше съсредоточен върху съобщените случаи на незаконно шпиониране на журналисти, наред с другото, от бивш член на държавната служба за сигурност, липсата на полицейска реакция след подаването на сигнали за заплахи за убийство срещу журналисти и разкритията, че висш олигарх е оказал значително влияние върху политици[[67]](#footnote-67).

**Всеобщо признато е, че словашкото гражданско общество, политическата класа и съответните органи са реагирали остро след покушението и в последвалия го период.** Гражданското общество и журналистическите организации ясно дадоха да се разбере, че покушението представлява истинска повратна точка в държавата, не на последно място по отношение на положението на разследващата журналистика в словашкото общество[[68]](#footnote-68).

**Срещу журналистите обаче продължава да се упражнява известна степен на тормоз.** През 2019 г. в платформата на Съвета на Европа за насърчаване на защитата на журналистиката и безопасността на журналистите бяха публикувани четири сигнала за Словакия[[69]](#footnote-69).Сигналите се отнасяха до вербални атаки и кампании с негативни послания срещу журналисти, наблюдение на журналисти, както и закон, постановяващ право на отговор на политиците[[70]](#footnote-70). През 2020 г. в платформата са получени два сигнала, свързани с обвинения в клевета срещу автор на редакционни статии във вестник и заплаха срещу журналист[[71]](#footnote-71).

1. **Други институционални въпроси, свързани с принципа на взаимозависимост и взаимоограничаване**

Словакия е парламентарна република, в която Националният съвет (парламентът) е единственият конституционен и законодателен орган[[72]](#footnote-72). Право да представят законодателни актове имат комисиите на парламента, отделните членове на парламента и правителството[[73]](#footnote-73). Конституционният съд взема решение относно съответствието на законите с Конституцията, конституционните актове и международните споразумения и гарантира зачитане на основните и конституционните права. Независимите органи също играят роля в защитата на основните права.

**Обявени са подобрения по отношение на процеса на изготвяне и приемане на закони.** Правителството, назначено през март 2020 г., посочи, че има за цел да подобри стабилността и предвидимостта на регулаторната рамка чрез действия като подобряване на планирането и прозрачността на законодателния процес. Освен това правителството декларира намерението си да засили спазването на съществуващото законодателство[[74]](#footnote-74) и да укрепи аналитичните звена[[75]](#footnote-75). Понастоящем извършването на оценка на въздействието и консултациите със заинтересованите страни все още не са добре установена практика при приемането на законодателство в Словакия. Въпреки че процесът на създаване на политики формално се основава на консултации и доказателства, политическите приоритети на партиите в правителството и реалното участие на социалните партньори са ограничени[[76]](#footnote-76). Законодателните инициативи на министерствата са подчинени на ясни писмени правила и подлежат на оценка на въздействието, но редовното използване на бързи парламентарни процедури възпрепятства изготвянето на политики, основани на доказателства, като например не се допускат подходяща оценка на въздействието и консултации със заинтересованите страни[[77]](#footnote-77). Освен това аналитичният капацитет на министерствата е слаб и понижава ефективността на разработването на политики[[78]](#footnote-78). В Стратегията за по-добро регулиране е установен цялостен държавен подход към изготвянето на регулаторната политика, който спомогна за укрепването на методичната основа за оценка на икономическото въздействие на регулирането. Досега тази стратегия не е дала очакваните резултати, тъй като оценките на въздействието се прилагат само за законодателни мерки, инициирани от правителството[[79]](#footnote-79).

**Правителството обмисля да засили правомощията на Конституционния съд.** Това би включвало засилване на правомощията на Конституционния съд по отношение на оценката на съответствието на законите с Конституцията и производствата по конституционни жалби относно нарушения на основните права, както и чрез индивидуален контрол за конституционност. Правителството обмисля и възможността за въвеждане на предварителен контрол за съответствие на законите с Конституцията[[80]](#footnote-80).

**Необходими са допълнителни усилия за укрепване на прозрачността, ефикасността и отчетността на публичната администрация.** Въпреки че са въведени механизми за координация, изразеният бюрократизъм представлява предизвикателство за координацията и ефикасното планиране[[81]](#footnote-81). Създаването на Национален стратегически план[[82]](#footnote-82), както е предложено от новото правителство, би могло да подобри вътрешната координация. Политическият цикъл оказва силно въздействие върху текучеството на персонала[[83]](#footnote-83). Новото правителство посочи, че има за цел да укрепи държавната служба, като направи прозрачността и етиката ключови елементи на тази реформа[[84]](#footnote-84).

**На 16 март 2020 г. правителството обяви извънредно положение в системата на здравеопазването, за да се справи с пандемията от COVID-19**[[85]](#footnote-85). След одобрение от правителството на 10 юни националното извънредно положение официално приключи на 13 юни. На 13 май 2020 г. Конституционният съд частично спря прилагането на противоречивото законодателство, свързано с проследяването на информацията, събрана по време на пандемията.

**Независимите органи имат роля за защита на основните права, но би било от полза да разполагат с по-ясни правомощия, както и с пълноправен статут и достатъчно ресурси, за да упражняват ефективно своите функции.** Словашкият национален център за правата на човека е компетентната национална институция по правата на човека, както и органът по въпросите на равенството в Словакия. Той изготвя и публикува годишен доклад за спазването на правата на човека, включително принципа на равно третиране.Продължават да съществуват някои опасения относно независимостта на Националния център за правата на човека и през 2018 г. министерството на правосъдието публикува проект за изменение на правната уредба, за да се гарантира, че Центърът изцяло спазва Принципите на ООН за статута на националните институции („Парижки принципи“)[[86]](#footnote-86). Проектът за изменение получи критики от Бюрото за демократични институции и права на човека[[87]](#footnote-87) на ОССЕ и законодателните предложения не бяха приети през юни 2019 г.[[88]](#footnote-88) Финансирането на Словашкия национален център за правата на човека е сред най-ниските при сравнение в европейски мащаб, а липсата на компетентност за издаване на правно обвързващи решения или налагане на санкции повдига въпроси относно ефективността му като цяло[[89]](#footnote-89).

Словашкият обществен защитник на правата е независим орган с мандат да защитава основните права и свободи на физически и юридически лица в производства пред публичната администрация и други публични органи, ако дейностите, вземането на решения или бездействиетона органите са в противоречие с правния ред в Словакия. Той може също да подаде жалба до словашкия Конституционен съд, ако основните права или свободи на физическо или юридическо лице са нарушени от задължителен акт с общо действие. Освен това общественият защитник на правата представя годишен доклад за дейността и има правомощието да представи извънреден доклад, ако установи, че нарушението на основните права и свободи е значително или се отнася до по-голям брой лица[[90]](#footnote-90). В доклада си за дейността за 2019 г. общественият защитник на правата е посочил, че бюджетните ресурси са недостатъчни за адекватното изпълнение на всичките му задачи[[91]](#footnote-91). В своето правно становище относно Словашкия национален център за правата на човека Бюрото за демократични институции и права на човека към ОССЕ препоръча да се определи връзката между обществения защитник на правата и Националния център за правата на човека, да се изясни разделението на компетенциите между тях и да се насърчи сътрудничеството с цел избягване на припокриването на правомощия[[92]](#footnote-92).

**Върховната сметна палата на Словакия е друг ключов орган, натоварен с надзора на отчетността, качеството и работата на публичните органи.** Целта на Върховната сметна палата е да посочва наличието на неикономично, неефикасно и неефективно използване на средства в държавни и местни управленски организации, държавни предприятия, държавни съвместни дружества с акции или образувания, в които държавата има дялово участие или които действат в обществен интерес[[93]](#footnote-93). През последните години Върховната сметна палата е подобрила честотата и качеството на своите одити на резултатите, но въздействието им засега е ограничено, тъй като тя може да налага само ограничени промени[[94]](#footnote-94). Правителството обяви намерението си да засили нейните компетенции и обмисля възможността за налагане на санкции, в случай че органът не отстрани установените при проверката недостатъци.

**Достъпът до информация, включително до административни решения, е гарантиран от законодателството на Словакия относно достъпа до държавна информация**. Към тази политика е подходящо да се приложи холистичен подход, в който да бъдат включени също отчетност и действия за борба с корупцията[[95]](#footnote-95). Ако бъдат приложени изцяло, обявените от правителството планове за разширяване на достъпа до информация и на прилагането на открито управление[[96]](#footnote-96), могат допълнително да засилят политиката прозрачност на Словакия.

**Въпреки че Словакия разполага с благоприятна рамка за гражданското общество, правителството обяви политика за по-нататъшно укрепване на гражданското общество**[[97]](#footnote-97). В своя политически манифест словашкото правителство обяви, че възнамерява да укрепи системата за финансиране на НПО и да подкрепи организации, занимаващи се със защита и насърчаване на правата на човека, изграждане на демократично гражданство, премахване на всички форми на дискриминация и, наред с другото, разкриване на корупция[[98]](#footnote-98).

**В обществото нараства вниманието към темите за върховенството на закона.** Убийството на разследващия журналист Ян Куцяк и неговата годеница през февруари 2018 г. предизвика най-големите обществени протести в Словакия след Кадифената революция през 1989 г. Убийствата бяха възприети от мнозина като атака срещу върховенството на закона, гражданското общество и свободата на изразяване на мнение. Заинтересованите страни отбелязаха, че тези събития представляват възможност Словакия да скъса със своето минало, характеризиращо се с висока степен на политическа поляризация, която е засегнала функционирането на институциите и публичната администрация. Правителството превърна върховенството на закона в приоритет на политическата си програма, приета през април 2020 г., и включи планове за мащабни реформи в това отношение. Освен това в първото си обръщение за състоянието на републиката през юни 2020 г. президентът на Словакия подчерта значението на върховенството на закона за обществото и демокрацията[[99]](#footnote-99).

**Приложение I: Списък с източници по азбучен ред (на английски език)\***

*\* Списъкът на информацията, получена в контекста на консултацията във връзка с Доклада относно върховенството на закона за 2020 г., може да бъде намерен на (уебсайта на Комисията).*

Център за медиен плурализъм и свобода на медиите (2020 г.), Мониторинг на медийния плурализъм за 2020 г. <https://cmpf.eui.eu/media-pluralism-monitor/mpm-2020/>.

Европейската комисия за ефикасност на правосъдието (CEPEJ) (2017 г.), Efficiency and Quality of the Slovak Judicial System.

Европейската комисия за ефикасност на правосъдието (CEPEJ) (2020 г.), Study on the functioning of the judicial systems in the EU Member States.

CIVICUS Monitor – Tracking Civic Space: Slovakia. <https://monitor.civicus.org/country/slovakia/>.

Комитет за защита на журналистите (CPJ)(2019 г.), Mission Journal: One year on, Ján Kuciak murder seen as turning point by Slovak press. <https://cpj.org/2019/02/slovakia-jan-kuciak-murder-journalist-safety-anniversary/>.

Съвет на Европа, Платформа за насърчаване на защитата на журналистиката и безопасността на журналистите — Словакия. https://www.coe.int/en/web/media-freedom/slovak-republic.

Съвет на Европа, Препоръка CM/Rec(2010)12 на Комитета на министрите до държавите членки относно съдиите: независимост, ефективност и отговорности.

Съвет на Европа: Венецианска комисия (2017 г.), Slovakia – Opinion on questions related to the appointment of judges of the Constitutional Court (CDL-AD(2017)001-e).

Съвет на Европейския съюз (2014 г.), Препоръка на Съвета от 8 юли 2014 г. относно националната програма за реформи на Словакия за 2014 г. и съдържаща становище на Съвета по програмата за стабилност на Словакия за 2014 г. (ОВ C 247).

Съвет на Европейския съюз (2016 г.), Препоръка на Съвета от 12 юли 2016 г. относно националната програма за реформи на Словакия за 2016 г. и съдържаща становище на Съвета относно програмата за стабилност на Словакия за 2016 г. (ОВ C 299).

Съвет на Европейския съюз (2017 г.), Препоръка на Съвета от 11 юли 2017 г. относно националната програма за реформи на Словакия за 2017 г. и съдържаща становище на Съвета относно програмата за стабилност на Словакия за 2017 г. (ОВ C 261).

Съвет на Европейския съюз (2019 г.), Препоръка на Съвета от 9 юли 2019 г. относно националната програма за реформи на Словакия за 2019 г. и съдържаща становище на Съвета относно програмата за стабилност на Словакия за 2019 г. (ОВ C 301).

Съд на Европейския съюз, C-192/18, *Комисия/Полша (Indépendance des juridictions de droit commun)*.

Съд на Европейския съюз, *C-282/12, Комисия/Унгария.*

Съд на Европейския съюз, C-619/18, *Комисия/Полша (Indépendance de la Cour suprême*).

Генерална дирекция „Комуникации“ (2019 г.), Експресно проучване на Евробарометър № 482: Businesses' attitudes towards corruption in the EU.

Генерална дирекция „Комуникации“ (2020 г.), Специално проучване на Евробарометър № 502: corruption.

Европейска комисия (2013 г., 2014 г., 2015 г., 2016 г., 2017 г., 2018 г., 2019 г., 2020 г.), Информационно табло на ЕС в областта на правосъдието.

Европейска комисия (2015 г.), Country report Slovakia (SWD(2015) 44/2 final).

Европейска комисия (2018 г.), Equality bodies making a difference.

Европейска комисия (2019 г.), Country Report Slovakia (SWD(2019) 1024 final).

Европейска комисия (2019 г.), Public administration characteristics and performance in EU28.

Европейска комисия (2020 г.), A comparative analysis of non-discrimination law in Europe 2019.

Европейска комисия (2020 г.), Country report Slovakia (SWD(2020) 524 final).

Европейска мрежа на националните институциите за правата на човека (ENNRHI) (2020 г.), The rule of law in the European Union.

Европейска мрежа на съдебните съвети и Съвет на адвокатските колегии и правните общества в Европа (2020 г.), Survey among lawyers on the independence of judges 2018-2019. <https://pgwrk-websitemedia.s3.eu-west-1.amazonaws.com/production/pwk-web-encj2017-p/Reports/ENCJ%20Survey%20on%20Independence%20Accountability%20of%20the%20Judiciary%20among%20lawyers%20%202019.pdf>.

Резолюция на Европейския парламент от 28 март 2019 г. относно положението по отношение на принципите на правовата държава и борбата срещу корупцията в ЕС, по-специално в Малта и Словакия.

Резолюция на Европейския парламент от 19 април 2018 г. относно защитата на разследващите журналисти в Европа: случаят на словашкия журналист Ян Куцяк и Мартина Кушнирова.

Група държави срещу корупцията (GRECO) (2017 г.), Четвърти кръг на оценка — втори доклад за изпълнението от Словашката република, Превенция на корупцията по отношение на членовете на парламента, съдиите и прокурорите.

I-CONnect and the Clough Center for the Study of Constitutional Democracy at Boston College (2019 г.), 2018 Global Review of Constitutional Law.

Съдебен съвет (13 ноември 2019 г., 23 март 2020 г., 23 юни 2020 г.), Комюникета относно оставките на неговите членове. <http://www.sudnarada.gov.sk/sudna-rada-bude-mat-o-jedneho-clena-menej/>. <http://www.sudnarada.gov.sk/clenstva-v-sudnej-rade-sa-vzdalo-pat-jej-clenov>. <http://www.sudnarada.gov.sk/predsednicka-sudnej-rady-sa-rozhodla-vzdat-svojej-funkcie/>.

Съдебен съвет (23 април 2020 г., 26 април 2020 г., 20 май 2020 г.), Комюникета относно назначенията на неговите членове. <http://www.sudnarada.gov.sk/sudna-rada-ma-troch-novych-clenov/>. <http://www.sudnarada.gov.sk/sudna-rada-v-takmer-kompletnej-zostave/>. <http://www.sudnarada.gov.sk/sudna-rada-ma-opat-osemnast-clenov/>.

Организация за икономическо сътрудничество и развитие (ОИСР) (2012 г.), Словакия: Доклад за етап 3 от прилагането на Конвенцията на ОИСР за борба с подкупването в Словашката република. <http://www.oecd.org/daf/anti-bribery/SlovakRepublicphase3reportEN.pdf>.

Бюро за демократични институции и права на човека (БДИПЧ) към Организацията за сигурност и сътрудничество в Европа (ОССЕ) (2019 г.), Opinion on the Draft Amendments to the Act on Establishment of the Slovak National Centre for Human Rights.

Бюро за демократични институции и права на човека (БДИПЧ) към Организацията за сигурност и сътрудничество в Европа (ОССЕ) (2020 г.), Slovak Republic – Parliamentary Elections, ODIHR Election Assessment Mission Final Report.

Президент на републиката (2020 г.), Доклад за състоянието на републиката. <https://www.prezident.sk/en/article/sprava-prezidentky-o-stave-republiky/>.

Обществен защитник на правата (2020 г.), Доклад за дейността на обществения защитник на правата за 2019 г.

Репортери без граници, Словакия. <https://rsf.org/en/ranking>.

Словашко правителство (2020 г.), Информация, предоставена от Словакия за Доклада относно върховенството на закона за 2020 г.

Словашко правителство, (2020 г.) *Programové vyhlásenie vlády Slovenskej republiky na obdobie rokov 2020—2024.*

Върховна сметна палата на Словашката република (2019 г), Доклад за одитните дейности, Резултати през 2019 г.

Transparency International Slovakia („Прозрачност без граници“ Словакия) (2018 г.), Let’s judge the judges – How Slovakia opened its judiciary to unprecedented public control.

Виртуално посещение на Словакия в контекста на Доклада за върховенството на закона за 2020 г.

Световен икономически форум (2013—2020 г.), The global competitiveness report.

**Приложение II: Посещение в Словакия**

През май и юни 2020 г. службите на Комисията проведоха виртуални срещи със:

* Отдела за предотвратяване на корупцията
* Министерството на правосъдието
* Министерството на вътрешните работи
* Националната агенция за борба с престъпността към полицията
* Главната прокуратура
* Специалната прокуратура
* Словашкия съвет за излъчване
* Transparency International Словакия („Прозрачност без граници“ Словакия)
* Via Iuris

\* Комисията проведе също така поредица хоризонтални срещи със следните организации:

* Amnesty International („Амнести Интернешънъл“)
* Civil Liberties Union for Europe (Съюза за граждански свободи за Европа)
* Civil Society Europe
* Conference of European Churches (Конференцията на европейските църкви)
* EuroCommerce
* European Center for Not-for-Profit Law (Европейския център за нестопанско право)
* European Centre for Press and Media Freedom (Европейския център за свобода на печата и медиите)
* Европейския граждански форум
* Free Press Unlimited
* Front Line Defenders (Защитници на предна линия)
* ILGA-Europe
* International Commission of Jurists (Международната комисия на юристите)
* International Federation for Human Rights (Международната федерация по правата на човека)
* International Press Institute (Международния институт по печата)
* Lifelong learning Platform (Платформата за учене през целия живот)
* Open Society Justice Initiative/Open Society European Policy Institute (Инициативата за правосъдие на фондация „Отворено общество“/Института за европейски политики на фондация „Отворено общество“)
* Reporters without Borders („Репортери без граници“)
* Transparency International EU („Прозрачност без граници“ ЕС)

1. За описание на съдебната структура вж. напр. годишното проучване за Европейската комисия, проведено от Европейската комисия за ефикасност на правосъдието (CEPEJ). [↑](#footnote-ref-1)
2. Словашки Наказателно-процесуален кодекс, параграф 14 (напр. умишлено убийство, корупция, тероризъм, организирана престъпност, тежки икономически престъпления, увреждане на финансовите интереси на ЕС и др.). [↑](#footnote-ref-2)
3. Член 114а от словашката Конституция. [↑](#footnote-ref-3)
4. Членове 149—151 от словашката Конституция; Закон № 153/2001 Сб. относно прокуратурата. [↑](#footnote-ref-4)
5. Парламентарен закон № 586/2003, Сб. относно юридическата професия и относно изменение на Закон № 455/1991, Сб. относно услугите за икономически дейности и самостоятелна заетост (Закон за лицензиране на икономическите дейности) от 4 декември 2003 г. [↑](#footnote-ref-5)
6. Вж. Европейска комисия, Country Report Slovakia 2020 (SWD(2020) 524 final). [↑](#footnote-ref-6)
7. Европейска комисия, Country Report Slovakia 2020 (SWD(2020) 524 final, стр. 6, 20, 50). Европейският парламент също изрази загриженост по отношение на ситуацията в Словакия, вж. Резолюция на Европейския парламент от 28 март 2019 г. относно положението по отношение на принципите на правовата държава и борбата срещу корупцията в ЕС, по-специално в Малта и Словакия; Резолюция на Европейския парламент от 19 април 2018 г. относно защитата на разследващите журналисти в Европа: случаят на словашкия журналист Ян Куцяк и Мартина Кушнирова. [↑](#footnote-ref-7)
8. Това бе съобщено и от словашките органи по време на изготвянето на настоящия доклад. [↑](#footnote-ref-8)
9. Информационно табло на ЕС в областта на правосъдието за 2020 г., графики 44 и 46. Равнището на усещане за независимост на съдебната власт се категоризира, както следва: много ниско (под 30 % от респондентите възприемат равнището на независимост на съдебната власт като относително добро и много добро); ниско (между 30 и 39 %), средно (между 40 и 59 %), високо (между 60 и 75 %), много високо (над 75 %). [↑](#footnote-ref-9)
10. Информационно табло на ЕС в областта на правосъдието за 2013—2020 г.; Световен икономически форум, 2012—2019 The Global Competitiveness Report. Трябва също да се отбележи, че словашките адвокати оценяват независимостта на съдиите в своята държава като много ниско (5,4/10 точки) в сравнително изражение (фигура 7 от проучването на Европейската мрежа на съдебните съвети (ЕМСС) и Съвета на адвокатурите и правните общества в Европа (CCBE) — Survey among lawyers on the independence of judges 2018-2019). [↑](#footnote-ref-10)
11. Напр. информация, предоставена от Словакия за Доклада относно върховенството на закона за 2020 г., т. 10. [↑](#footnote-ref-11)
12. Европейска комисия, Country Report Slovakia 2015 (SWD(2015) 44 final/2, стр. 35—36). [↑](#footnote-ref-12)
13. Решение на Конституционния съд PL. ÚS 21/2014-96. [↑](#footnote-ref-13)
14. 2018 Global Review of Constitutional Law, стр. 272. [↑](#footnote-ref-14)
15. Programové vyhlásenie vlády Slovenskej republiky na obdobie rokov *2020—2024* от 19 април 2020 г. (наричан по-нататък: „Политически манифест“), стр. 8. [↑](#footnote-ref-15)
16. Комюникета на Съдебния съвет от 26 април, 30 април и 20 май 2020 г. [↑](#footnote-ref-16)
17. Бивш съдия и председател на словашкия Конституционен съд и словашки генерален адвокат в Съда на Европейския съюз (проф. д-р Ян Мазак). [↑](#footnote-ref-17)
18. Комюнике на Съдебния съвет от 23 март 2020 г., в което се отбелязва, че един от новите членове е заел вакантна длъжност след оставка на бивш член на 13 ноември 2019 г., Комюнике на Съдебния съвет от 13 ноември 2019 г. [↑](#footnote-ref-18)
19. Комюнике на Съдебния съвет от 23 юни 2020 г. [↑](#footnote-ref-19)
20. Европейска комисия, Country Report Slovakia 2019 (SWD(2019) 1024 final, стр. 47). Вж. също становището на Венецианската комисия (CDL-AD(2017)001-e). [↑](#footnote-ref-20)
21. След изтичането на мандата на 9 съдии от Конституционния съд в началото на 2019 г. парламентът (който изготвя списъка на кандидатите) не можа да постигне съгласие относно окончателния списък на кандидатите, който да бъде представен на президента на републиката. [↑](#footnote-ref-21)
22. Препоръка на Съвета от 9 юли 2019 г. относно националната програма за реформи на Словакия за 2019 г. и съдържаща становище на Съвета относно програмата за стабилност на Словакия за 2019 г. (ОВ C 301, 5.9.2019 г., стр. 148—153). [↑](#footnote-ref-22)
23. Политически манифест, стр. 8. [↑](#footnote-ref-23)
24. Съгласно член 147 от словашката Конституция съдия може да бъде отзован от президента на Словашката република по предложение на Съдебния съвет, ако е навършил 65 години. [↑](#footnote-ref-24)
25. Напр. дела на Съда C-619/18, *Комисия/Полша (Indépendance de la Cour suprême)* и C-192/18, *Комисия/Полша (Indépendance des juridictions de droit commun)*,C-282/12, *Комисия/Унгария*. [↑](#footnote-ref-25)
26. Препоръка CM/Rec(2010)12 на Комитета на министрите на до държавите членки, т. 49. [↑](#footnote-ref-26)
27. Препоръка на Съвета от 8 юли 2014 г. (ОВ C 247, 29.7.2014 г., стр. 122—126); от 12 юли 2016 г. (OB C 299, 18.8.2016 г., стр. 61— 64); от 11 юли 2017 г. (OB C 261, 9.8.2017 г., стр. 110—113). [↑](#footnote-ref-27)
28. Европейска комисия за ефикасност на правосъдието (CEPEJ), Efficiency and Quality of the Slovak Judicial System. Това проучване е финансирано от европейските структурни и инвестиционни фондове по оперативна програма „Ефективна публична администрация 2014—2020 г.“. [↑](#footnote-ref-28)
29. То включва области като организация на съдилищата, бюджетни въпроси, човешки ресурси, управление на съдилищата и ефикасност и качество на съдилищата. [↑](#footnote-ref-29)
30. Политически манифест, стр. 10. [↑](#footnote-ref-30)
31. Органите са постигнали напредък и при усвояването на целево финансиране от европейските структурни и инвестиционни фондове за периода на финансиране 2014—2020 г., с което е осигурена по-голямата част от финансирането за по-нататъшната реформа на правосъдната система. Освен това от 2018 г. насам Европейската комисия предоставя техническа подкрепа по програмата за подпомагане на структурните реформи на словашкото министерство на правосъдието за разработване на стратегия за ИТ архитектура и план за преход, за създаване на инструменти за оценка на изпълнението на съдилищата и за изграждане на капацитет за по-добро управление на съдилищата и делата. [↑](#footnote-ref-31)
32. Данните могат да бъдат намерени на адрес: http://web.ac-mssr.sk/dashboard/ [↑](#footnote-ref-32)
33. Напр. CEPEJ-COOP (2017) 15, Report on the evaluation of the current state of affairs of IT tools for the Slovak judicial system and advise on their development. [↑](#footnote-ref-33)
34. Transparency International Slovakia („Прозрачност без граници“ Словакия) (2018 г.), Let’s judge the judges – How Slovakia opened its judiciary to unprecedented public control. [↑](#footnote-ref-34)
35. Информационно табло на ЕС в областта на правосъдието за 2020 г., графики 23 и 25. [↑](#footnote-ref-35)
36. Политически манифест, стр. 13. [↑](#footnote-ref-36)
37. Вж. Европейска комисия за ефикасност на правосъдието (CEPEJ), Study on the functioning of judicial systems in the EU Member States, част 2, стр. 611. [↑](#footnote-ref-37)
38. Политически манифест, стр. 8. [↑](#footnote-ref-38)
39. „Прозрачност без граници“ (Transparency International) (2020 г.), Индекс за възприятие на корупцията за 2019 г. [↑](#footnote-ref-39)
40. Специалeн Евробарометър № 502 (2020 г.). [↑](#footnote-ref-40)
41. Експресно проучване на Евробарометър № 482 (2019 г.). [↑](#footnote-ref-41)
42. На 3 септември 2020 г. Специалният наказателен съд оправда две лица, обвинени в убийствата; решението се обжалва от словашката прокуратура. [↑](#footnote-ref-42)
43. ОИСР (2012 г.), Словакия: Доклад за етап 3 от прилагането на Конвенцията на ОИСР за борба с подкупването в Словашката република. [↑](#footnote-ref-43)
44. Закон № 91/2016 за наказателната отговорност на юридическите лица. [↑](#footnote-ref-44)
45. Членове на въоръжени звена за сигурност, членове на съдебната охрана и корпусите на надзирателите от затвора и митнически служители. [↑](#footnote-ref-45)
46. Препоръка на Съвета от 9 юли 2019 г. относно националната програма за реформи на Словакия за 2019 г. и съдържаща становище на Съвета относно програмата за стабилност на Словакия за 2019 г., стр. 148—153. [↑](#footnote-ref-46)
47. Информация, предоставена от Словакия за Доклада относно върховенството на закона за 2020 г., раздел относно потенциалните пречки пред разследването и наказателното преследване на корупция по високите етажи на властта и на сложни случаи на корупция (напр. регулиране на политическия имунитет). [↑](#footnote-ref-47)
48. Закон № 54/2019 Сб. относно защитата на лицата, сигнализиращи за нередности. [↑](#footnote-ref-48)
49. Европейска комисия, Country Report Slovakia 2020 (SWD(2020) 524 final, стр. 51). [↑](#footnote-ref-49)
50. Конституционен закон № 357/2004 Сб. относно защитата на обществения интерес при упражняването на функциите на държавните служители („Закон за конфликта на интереси“). [↑](#footnote-ref-50)
51. Политически манифест, стр. 4 и 14. [↑](#footnote-ref-51)
52. Група държави срещу корупцията (GRECO), Четвърти кръг на оценка — Доклад за оценка. [↑](#footnote-ref-52)
53. Закон № 66/2019 г. за изменение на Конституционен закон № 357/2004 Сб. относно защитата на обществения интерес при упражняването на функциите на държавните служители, изменен с Конституционен закон № 545/2005 Сб. [↑](#footnote-ref-53)
54. Група държави срещу корупцията (GRECO), Четвърти кръг на оценка — Доклад за оценка. [↑](#footnote-ref-54)
55. Преди приемането на това изменение декларациите за интереси и имуществено състояние на кметовете се подаваха единствено до комисията на общинския съвет. [↑](#footnote-ref-55)
56. Информация, предоставена от Словакия за Доклада относно върховенството на закона за 2020 г., раздел относно правната уредба относно почтеността: правила за декларациите за имущественото състояние, лобиране, кадрова въртележка между държавния и частния сектор и обща прозрачност на механизма за публично вземане на решения (включително публичен достъп до информация). [↑](#footnote-ref-56)
57. Указ № 400/2019 относно етичния кодекс за държавния служител. [↑](#footnote-ref-57)
58. Закон 211/2000 Сб., Закон за свобода на информацията. [↑](#footnote-ref-58)
59. Закон 308/2000 Сб., Закон за излъчването и препредаването. [↑](#footnote-ref-59)
60. Закон 167/2008 Сб., Закон за печата. [↑](#footnote-ref-60)
61. Словакия се изкачи с две позиции в Световния индекс за свобода на печата на „Репортери без граници“, като в момента заема 33-та позиция в света. „Репортери без граници“, Словакия. [↑](#footnote-ref-61)
62. Както бе потвърдено по време на посещението в страната. [↑](#footnote-ref-62)
63. Съветът има девет членове, които се избират и изключват от Националния съвет на Словашката република (парламента). [↑](#footnote-ref-63)
64. Мониторинг на медийния плурализъм за 2020 г. [↑](#footnote-ref-64)
65. Напр. Бюро за демократични институции и права на човека (БДИПЧ) към Организацията за сигурност и сътрудничество в Европа (ОССЕ) (2020 г.), Slovak Republic – Parliamentary Elections, ODIHR Election Assessment Mission Final Report, стр. 14. [↑](#footnote-ref-65)
66. Закон № 315/2016. [↑](#footnote-ref-66)
67. Вж. също частта на главата относно борбата с корупцията (по-горе). [↑](#footnote-ref-67)
68. Напр. Комитет за защита на журналистите (CPJ) (2019 г.), Mission Journal: One year on, Ján Kuciak murder seen as turning point by Slovak press. [↑](#footnote-ref-68)
69. Съвет на Европа, Платформа за насърчаване на защитата на журналистиката и безопасността на журналистите. [↑](#footnote-ref-69)
70. Първият е свързан с вербалните атаки на бившия министър-председател срещу журналисти и медии в Словакия, обвинени от него в провеждане на открита война срещу неговата партия. Вторият се отнася до разкриване на съществуването на мащабна операция за наблюдение над журналисти, проведена между март 2017 г. и февруари 2018 г. от бивш разузнавателен агент, от името на лицето, свързано с убийствата на Куцяк и Кушнирова. Медиите също съобщават, че екипът за наблюдение е получил широк достъп до официални бази данни на полицията, като е събирал лични данни за журналисти, вариращи от регистрационни табели на превозни средства до данъчна информация. Третият се отнася до законопроект, по-късно обнародван на 17 март 2019 г., с който се постановява право на отговор на политици и държавни служители, които твърдят, че тяхната чест или репутация е била накърнена от съобщения в медиите. Законопроектът е осъден от Словашката асоциация на издателите на печатни издания и други организации за свобода на медиите. И накрая, бившият словашки полицейски комисар стартира кампания с негативни послания, насочена срещу трима журналисти, отразяващи убийствата на Куцяк и Кушнирова. [↑](#footnote-ref-70)
71. Първият засяга случай, в който словашките органи повдигнаха обвинения за клевета срещу автор на редакционни статии във вестник, обвинен в обида на религиозни вярващи, тъй като подигравал и критикувал остро католически свещеник. За обвиненията се предвижда евентуална присъда от една до три години затвор. Вторият сигнал, от 25 юни 2020 г., е във връзка със случая на работещ/публикуващ материали в словашки новинарски уебсайт разследващ журналист, който намерил куршум в пощенската кутия на апартамента си в Братислава. Журналистът е съобщил за инцидента в местното полицейско управление, започнало е разследване и са взети мерки за защита на неговата безопасност. [↑](#footnote-ref-71)
72. Член 72 от словашката Конституция. [↑](#footnote-ref-72)
73. Член 87 от словашката Конституция. [↑](#footnote-ref-73)
74. Политически манифест, стр. 15—17. [↑](#footnote-ref-74)
75. Политически манифест, стр. 14—16. [↑](#footnote-ref-75)
76. Public administration characteristics and performance in EU28, стр. 905. [↑](#footnote-ref-76)
77. Европейска комисия, Country Report Slovakia 2020 (SWD(2020) 524 final, стр. 48). [↑](#footnote-ref-77)
78. The Public Administration in the EU 27, стр. 906. [↑](#footnote-ref-78)
79. Европейска комисия, Country Report Slovakia 2019 (SWD(2019) 1024 final, стр. 44). [↑](#footnote-ref-79)
80. Политически манифест, стр. 8. [↑](#footnote-ref-80)
81. Европейска комисия, Country Report Slovakia 2020 (SWD(2020) 524 final, стр. 48). [↑](#footnote-ref-81)
82. Политически манифест, стр. 77. [↑](#footnote-ref-82)
83. Public administration characteristics and performance in EU28, стр. 902. [↑](#footnote-ref-83)
84. Политически манифест, стр. 4—5. [↑](#footnote-ref-84)
85. Съгласно член 5 от Конституционен закон № 227/2002 Сб. [↑](#footnote-ref-85)
86. Европейска комисия, A comparative analysis of non-discrimination law in Europe 2019, стр. 116; вж. също Принципите за статута на националните институции (Парижките принципи), приети с Резолюция 48/134 на Общото събрание на ООН от 20 декември 1993 г. [↑](#footnote-ref-86)
87. Бюро за демократични институции и права на човека (БДИПЧ) към Организацията за сигурност и сътрудничество в Европа (ОССЕ) (2019 г.), Opinion on the Draft Amendments to the Act on Establishment of the Slovak National Centre for Human Rights. [↑](#footnote-ref-87)
88. Европейска мрежа на институциите за правата на човека (2020 г.), The rule of law in the European Union, стр. 192. [↑](#footnote-ref-88)
89. Европейска комисия, Equality bodies making a difference, стр. 103, 105, 107. [↑](#footnote-ref-89)
90. Информация, предоставена от Словакия за Доклада относно върховенството на закона за 2020 г., т. 39. [↑](#footnote-ref-90)
91. Обществен защитник на правата, Доклад за дейността на обществения защитник на правата за 2019 г., стр. 44. [↑](#footnote-ref-91)
92. Бюро за демократични институции и права на човека (БДИПЧ) към Организацията за сигурност и сътрудничество в Европа (ОССЕ), Opinion on the Draft Amendments to the Act on Establishment of the Slovak National Centre for Human Rights, стр. 4, 8, 9. [↑](#footnote-ref-92)
93. Върховна сметна палата на Словашката република, Доклад за одитните дейности, Резултати през 2019 г. [↑](#footnote-ref-93)
94. Public administration characteristics and performance in EU28, стр. 899. [↑](#footnote-ref-94)
95. Вж. предходната бележка,стр. 909. [↑](#footnote-ref-95)
96. Политически манифест, стр. 6—7. [↑](#footnote-ref-96)
97. CIVICUS Monitor счита гражданското пространство в Словакия за „ограничено“. Вж. CIVICUS Monitor – Tracking Civic Space; оценките са по скала, включваща пет категории, определени като: отворено, ограничено, възпрепятствано, потиснато и затворено. Последната актуализация, направена от CIVICUS за Словакия, беше през 2016 г. [↑](#footnote-ref-97)
98. Политически манифест, стр. 17—18. [↑](#footnote-ref-98)
99. Президент на републиката (2020 г.), Доклад за състоянието на републиката. [↑](#footnote-ref-99)